Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 397

b) Felelet: A vizsgán a hallgató önálló tantárgyi témakörök alapján előre összeállított tételsorból kérdést húz, és arra összefüggő feleletet ad. Szóbeli vizsgakérdések tantárgyi felbontása: — Sajtóismeretek. — Tipográfiai ismeretek. — Számítástechnikai ismeretek. A szóbeli vizsgán a hallgató általános szakirányú tájékozottságáról kell, hogy számot adjon. 4.3. A szakmai vizsga egyes részei alóli felmentés feltételei A vizsgarészek alól felmentés nem adható. 4.4. A szakképesítő vizsga értékelése, minősítése — Eredményes vizsgát tett az a jelölt, aki minden vizsgarész követelményét sikeresen teljesítette. — Eredménytelennek (sikertelennek) kell tekinteni a vizsgát, ha a jelölt valamelyik vizsgarészből elégtelen jegyet kapott. — Az eredménytelen vizsgarészből (a szóbeli vizsgarész vizsgatantárgyából, vizsgatantárgyaiból) a jelölt legkorábban a következő vizsgaidőszakban tehet javítóvizsgát. — Az eredménytelen vizsgarészből legfeljebb kétszer lehet javítóvizsgát tenni. — Két sikertelen javítóvizsga után a teljes szakmai képzés megismétlésével lehet a jelöltet a teljes vizsga ismétlésére bocsátani. — A vizsga minősítését egyetlen jeggyel kell minősíteni. — A minősítést a három vizsgarész jegyének átlaga alapján úgy kell meghatározni, hogy hatvan százaléktól felfelé kell kerekíteni: = kitűnően megfelelt, ha mindhárom vizsgarész jegye 5-ös; = jelesen megfelelt, ha az átlageredmény legalább 4,6; = jól megfelelt, ha az átlageredmény legalább 3,6; = közepesen megfelelt, ha az átlageredmény legalább 2,6; = megfelelt, ha az átlageredmény nem éri el a 2,6-ot; = nem felelt meg, ha (már) az egyik vizsgarészből elégtelen jegyet kapott. * * * TIPOGRÁFUS I. A szakképesítés Országos Képzési Jegyzékben szereplő adatai

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes